# Argumentum ad absurdum

### Wikipedia

Argumentum ad absurdum merkitsee argumentaatiovirhettä, jossa pyritään vakuuttamaan vastapuoli väitteen todenperäisyydestä vetoamalla sen järjenvastaisuuteen. Nimensä se on saanut kirkkoisä Tertullianuksen, Origeneen katkeran vastustajan, lausahduksesta creo, quia absurdum est (uskon, koska se on järjetöntä). Sen yleinen kaava on:

1. Henkilö X esittää argumentin A
2. Perusteluina hän esittää P:n
3. P on absurdia, järjenvastaista tai älytöntä
4. Siispä A on tosi

Yleensä argumentum ad absurdumiin liittyy pejorointi, jolla pyritään esittämään keskustelukumppanit kyvyttömiksi ymmärtämään keskustelun logiikkaa.

  - Eikö Roomalaiskirjeen 9. luvussa ole valtava ristiriita Paavalin esittämän predestinaatio-opin ja evankeliumien edustaman vapaan tahdon välillä?
  - En näe mitään ristiriitaa. Näen vain ristin.

Tässä absurdia on kiistää ristiriita, ja vedota uskonnolliseen symboliin.

  Länsimaalaisilla ihmisillä on tapana protestoida sharia-lainsäädäntöä vastaan nimittämällä sitä barbaariseksi, sivistymättömäksi ja väittävän sen vain aiheuttavan enemmän ongelmia kuin se ratkaisee. Niin kuin vaikka käden amputointi varkaalta, he väittävät että sillä vain aikaansaadaan työhön kykenemätön invalidi. Höh, onhan se selvää, ettei varas kuitenkaan tee mitään työtä ja käsipuoli varas ei varasta enää ikinä. Sharia on siksi paljon edistyneempi kuin länsimainen oikeuskäytäntö.

Tässä absurdia on vedota asioihin, jotka on todettu järjenvastaisiksi: lex talionis pääsääntöisesti luo enemmän ongelmia kuin se ratkaisee.

  Armaqedonteq - miksi maksaisit vähemmän paremmasta?

Tämä on muunnelma eräästä IT-alan lentävästä lauseesta. Absurditeetti on kehotus maksaa enemmän huonommasta, jolla oletetaan Armaqedonteqin tuotteen olevan jotenkin kilpailijoihinsa nähden ylivoimainen.

Argumentum ad absurdumia ei tule sekoittaa reductio ad absurdumiin, joka on pätevä logiikan työkalu.

Haettu osoitteesta http://fi.wikipedia.org../../../a/r/g/Argumentum_ad_absurdum.html

Luokat: Argumentaatiovirheet | Latinankieliset fraasit

##### Views

- Artikkeli
- Keskustelu
- Nykyinen versio

##### Etsi